Komisijos Reglamentas (EEB) Nr. 1461/92
1992 m. birželio 4 d.
penktą kartą iš dalies keičiantis Reglamentą (EEB) Nr. 2159/89, nustatantį išsamias Tarybos reglamento (EEB) Nr. 1035/72 IIa antraštinėje dalyje numatytų konkrečių priemonių riešutams ir saldžiavaisio pupmedžio vaisiams taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EEB) Nr. 1156/92 [2], ypač į jo 14 straipsnio 9 dalį,
atsižvelgdama į 1989 m. kovo 20 d. Tarybos reglamentą (EEB) Nr. 790/89, nustatantį papildomos vienodo dydžio pagalbos gamintojų organizacijoms steigti normą ir riešutų bei saldžiavaisio pupmedžio vaisių kokybės ir prekybos gerinimui skirtos pagalbos maksimalią sumą [3], su paskutiniais pakeitimais, padarytais Reglamentu (EEB) Nr. 832/92 [4], ypač į jo 1 straipsnį,
kadangi Reglamente (EEB) Nr. 832/92, iš dalies keičiančiame Reglamentą (EEB) Nr. 790/89, numatyta, kad tam tikromis sąlygomis gamintojų organizacijoms suteikiama papildoma pagalba gali būti apskaičiuojama remiantis produktų kiekiu, kurį gamintojų organizacijos pardavė antraisiais prekybos metais nuo jų spe cialaus pripažinimo; kadangi turėtų būti numatytos susijusių Komisijos reglamento (EEB) Nr. 2159/89 [5] su paskutiniais pakeitimais, padarytais Reglamentu (EEB) Nr. 3746/91 [6], nuostatų pasekmės;
kadangi šiame reglamente numatytos priemonės atitinka Vaisių ir daržovių verslo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2159/89 10 straipsnio 2 dalis papildoma šia pastraipa:
"Jei taikoma Reglamento (EEB) Nr. 790/89 1 straipsnio paskutinė pastraipa, parduoti kiekiai siejami su antraisiais prekybos metais po specialaus pripažinimo faktiškai parduotais kiekiais."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. birželio 4 d.